14. janúar

14. janúar er 14. dagur ársins samkvæmt gregoríska tímatalinu. 351 dagur (352 á hlaupári) er eftir af árinu.

Atburðir 
 1236 - Hinrik 3. Englandskonungur gekk að eiga Elinóru af Provence.
 1255 - Oddur Þórarinsson drepinn í Geldingaholti.
 1478 - Stórfurstinn Ívan 3. af Moskvu hertók Novogorod.
 1501 - Martin Luther, byrjaði í Erfurt-háskóla sautján ára gamall.
 1526- Friðarsamningur gerður í Madrid milli Frans 1. Frakkakonungs og Karls 5. keisara. Frans afsalaði sér Búrgund.
 1604 - Hampton Court-fundurinn milli fulltrúa púritana og ensku biskupakirkjunnar átti sér stað.
 1645 - Enska borgarastyrjöldin: Thomas Fairfax var gerður að yfirhershöfðingja þinghersins.
 1690 - Klarinettið var fundið upp í Nürnberg í Þýskalandi.
 1724 - Filippus 5. Spánarkonungur sagði af sér og Loðvík 1. sonur hans tók við. Hann lést þó nokkrum mánuðum síðar og Filippus varð þá aftur konungur.
 1766 - Kristján 7. tók við völdum í Danmörku.
 1814 - Kílarfriðurinn var undirritaður: Danir létu Svíum Noreg eftir en héldu Íslandi, Færeyjum og Grænlandi.
 1831 - Victor Hugo gaf út skáldsöguna Hringjarinn í Notre Dame.
 1852 - Louis-Napoleon Bonaparte Frakklandsforseti lagði fram nýja stjórnarskrá fyrir Annað franska lýðveldið.
 1918 - Læknafélag Íslands stofnað.
 1923 - Útsunnan ofsaveður og 11 manns fórust. Stórskemmdir urðu á Grandagarði í Reykjavík og á hafnargarði á Hellissandi og margir bátar skemmdust.
 1939 - Noregur gerði tilkall til Matthildarlands á Suðurheimskautinu.
 1954 - Marilyn Monroe giftist Joe DiMaggio.
 1970 - Klaus Rifbjerg hlaut Bókmenntaverðlaun Norðurlandaráðs fyrstur Dana.
 1975 - Samningur um skráningu hluta sem varpað er í himingeiminn var undirritaður.
 1976 - Fyrsti Íslendingurinn hlaut bókmenntaverðlaun Norðurlandaráðs, Ólafur Jóhann Sigurðsson.
 1978 - Johnny Rotten hætti í Sex Pistols.
 1982 - Stórviðri gekk yfir Austurland. Rúður brotnuðu í flestum húsum á Borgarfirði eystra.
 1984 - Þorlákur helgi Þórhallsson biskup (1133 - 1193) lýstur verndardýrlingur Íslendinga af Jóhannesi Páli páfa.
 1992 - Hitamet í janúar var sett á Dalatanga: 18,8 °C.
 2000 - Hæsta skráning Dow Jones vísitölunnar við lokun; 11.722,98 stig.
 2001 - AFL Starfsgreinafélag Austurlands var stofnað.
 2005 - Geimfarið Huygens lenti á stærsta tungli Satúrnusar, Títan.
 2008 - Geimkönnunarfarið MESSENGER flaug næst Merkúr í fyrsta framhjáflugi sínu.
 2008 - 20 létust í árás Ísraelshers á Gasaströndina.
 2010 - Jemen lýsti Al-Kaída stríði á hendur.
 2011 - Arabíska vorið: Zine El Abidine Ben Ali forseti Túnis flúði til Sádí-Arabíu eftir að hafa verið bolað frá völdum í byltingu.
 2013 - Fyrsta Rammaáætlun fyrir Ísland var samþykkt á Alþingi.
 2015 - Forseti Ítalíu, Giorgio Napolitano, dró sig í hlé af heilsufarsástæðum.
 2017 - Birna Brjánsdóttir hvarf sporlaust úr miðbæ Reykjavíkur sem leiddi til stærstu leitar- og björgunaraðgerðar Íslandssögunnar. Átta dögum síðar fannst hún látin við Selvogsvita.
2020 - Þrjú mjög stór snjóflóð féllu á Vestfjörðum með skömmu millibili rétt fyrir miðnætti. Tvö flóðanna féllu á Flateyri en eitt á Suðureyri. Mikið eignatjón varð en engin alvarleg slys urðu á fólki.

Fædd 
 83 f.Kr. - Marcus Antonius, rómverskur stjórnmálamaður og herforingi (d. 30 f.Kr.)
 1131 - Valdimar mikli Knútsson, Danakonungur (d. 1182).
 1273 - Jóhanna 1. Navarradrottning (d. 1305).
 1777 - Hannes Bjarnason, prestur og skáld á Ríp (d. 1838).
 1802 - Karl Lehrs, þýskur fornfræðingur (d. 1878).
 1806 - Matthew Fontaine Maury, bandarískur haffræðingur (d. 1873).
 1850 - Pierre Loti, franskur sjómaður og rithöfundur (d. 1923).
 1861 - Mehmed 6., síðasti soldán Tyrkjaveldis (d. 1926).
 1870 - Kristín Þorvaldsdóttir, íslenskur listmálari (d. 1944).
 1875 - Felix Hamrin, sænskur stjórnmálamaður (d. 1937).
 1875 - Albert Schweitzer, þýsk-franskur fjölvísindamaður og Nóbelsverðlaunahafi (d. 1965).
 1901 - Alfred Tarski, pólskur stærðfræðingur (d. 1983).
 1913 - Motoo Tatsuhara, japanskur knattspyrnumaður.
 1919 - Giulio Andreotti, ítalskur stjórnmálamaður, fyrrum forsætisráðherra Ítalíu (d. 2013).
 1925 - Yukio Mishima, japanskur rithöfundur (d. 1970).
 1926 - Rúrik Haraldsson, íslenskur leikari (d. 2003).
 1946 - Harold Shipman, breskur raðmorðingi (d. 2004).
 1952 - Teitur Þórðarson, íslenskur knattspyrnustjóri.
 1957 - Jakob Þór Einarsson, íslenskur leikari.
 1967 - Emily Watson, bresk leikkona.
 1968 - LL Cool J, bandarískur rappari og leikari.
 1969 - Jason Bateman, bandarískur leikari.
 1969 - Dave Grohl, bandarískur trommari og tónlistarmaður.
 1970 - Edin Mujčin, bosnískur knattspyrnumaður.
 1971 - Lasse Kjus, norskur skíðamaður.
 1980 - Stefán Jakobsson , íslenskur söngvari
 1982 - Víctor Valdés, spænskur knattspyrnumaður.
 1991 - Jeanine Mason, kúbverskur dansari.

Dáin 
 1255 - Oddur Þórarinsson, íslenskur höfðingi (f. 1230).
 1301 - Andrés 3., konungur Ungverjalands.
 1676 - Francesco Cavalli, ítalskt tónskáld (f. 1602).
 1701 - Tokugawa Mitsukuni, japanskur sjógun (f. 1628).
 1742 - Þórður Þorkelsson Vídalín, íslenskur læknir (f. 1661).
 1742 - Edmond Halley, enskur stjörnufræðingur (f. 1656).
 1753 - George Berkeley, írskur heimspekingur (f. 1685).
 1800 - Magnús Ólafsson, lögmaður sunnan og austan (f. 1728).
 1867 - Jean Auguste Dominique Ingres, franskur listamaður (f. 1780).
 1889 - Lewis Carroll, breskt skáld (f. 1832).
 1957 - Humphrey Bogart, bandarískur leikari (f. 1899).
 1960 - Ralph Chubb, breskt skáld og listamaður (f. 1892).
 1972 - Friðrik 9. Danakonungur (f. 1899).
 1977 - Anthony Eden, breskur stjórnmálamaður (f. 1897).
 1978 - Kurt Gödel, austurrískur rökfræðingur (f. 1906).
 1988 - Georgij Malenkov, sovéskur stjórnmálamaður (f. 1902).
 2013 - Conrad Bain, bandarískur leikari (f. 1923).
 2016 - Alan Rickman, breskur leikari (f. 1946).

Janúar